НАРЕДБА № 48 от 28.12.2001 г. за железопътен превоз на специфични товари, на товари без опаковка и на товари, изискващи особена опаковка

 Издадена от министъра на транспорта и съобщенията, обн., ДВ, бр. 4 от 11.01.2002 г., в сила от 1.01.2002 г., изм. и доп., бр. 83 от 24.09.2013 г.

 Глава първа
ОБЩИ ПОЛОЖЕНИЯ

 Чл. 1. (1) С тази наредба се определят условията за превоз с железопътен транспорт при вътрешен железопътен превоз, на специфични товари, на товари без опаковка и на товари, изискващи особена опаковка.
 (2) При международен железопътен превоз разпоредбите на наредбата се прилагат, доколкото не противоречат на международните конвенции и споразумения, по които Република България е страна.
  Чл. 2. (Изм. - ДВ, бр. 83 от 2013 г. ) Специфичните товари се приемат за превоз само като отделна вагонна пратка от и до гари, обявени за извършване на товаро-разтоварна дейност в доклада за фактическото състояние на железопътната инфраструктура по чл. 23, ал. 1 от Закона за железопътния транспорт.
  Чл. 3. (1) (Предишен текст на чл. 3 - ДВ, бр. 83 от 2013 г. ) Вагоните, с които се извършва превозът на специфични товари, отговарят на изисквания съобразно товара, за който се използват.
 (2) (Нова - ДВ, бр. 83 от 2013 г. ) Товарите, за превоза на които се изисква вагоните и контейнерите да се дезинфекцират и дезинсекцират (вкл. дезодорират, инактивират, пропарват и мият), са определени в приложение № 1.
 (3) (Нова - ДВ, бр. 83 от 2013 г. ) Обработените вагони във ветеринарно-дезинфекционните и промивно-пропаръчните дезинфекционни станции се облепват с етикети по образец съгласно приложение № 2.
 (4) (Нова - ДВ, бр. 83 от 2013 г. ) Забранява се превоза на хранителни продукти във вагони, превозвали опасни товари, с изключение на случаите, в които превозване в такива вагони е допустимо съгласно Правилника за международен железопътен превоз на опасни товари (RID) към Конвенцията за международни железопътни превози (COTIF) (ДВ, бр. 69 от 2006 г.).
 Чл. 4. Товарите трябва да отговарят на утвърдените стандарти и изисквания, така че да не изгубят качеството и годността си по време на превоза с железопътен транспорт в установения срок за доставяне на пратката.
  Чл. 5. (Доп. - ДВ, бр. 83 от 2013 г. ) Приемането, превозването и разтоварването на пратки с живи животни и птици, хранителни и технически продукти от животински произход, фуражи, фуражни добавки, комбинирани фуражи, премикси и специфични растителни продукти се извършва под контрола на ветеринарномедицинските органи, а при превоз на плодове, зеленчуци и растения - под контрола на фитосанитарните органи.
 Глава втора
ВИДОВЕ СПЕЦИФИЧНИ ТОВАРИ

 Раздел I
Бързо развалящи се товари

  Чл. 6. (1) Бързо развалящите се товари са хранителните продукти, плодовете, зеленчуците, живите растения и други товари, които при превоза им с железопътен транспорт изискват особени мерки за предпазване от топлина, студ, от съприкосновението им с въздуха или друг вид обслужване.
 (2) (Изм. и доп. - ДВ, бр. 83 от 2013 г. ) В зависимост от технологичната и термична обработка и термичното състояние преди натоварване те се разделят на: замразени (под -18 °С), охладени (до +4 °С) и неохладени.
 (3) (Изм. - ДВ, бр. 83 от 2013 г. ) Основните бързо развалящи се товари са определени в списък съгласно приложение № 3.
 Чл. 7. В зависимост от вида и свойствата, превозното разстояние и годишните времена бързо развалящите се товари се превозват във вагони с термична изолация (обикновени хладилни вагони, хладилни гарнитури и вагони с индивидуално машинно охлаждане); в специални вагон-цистерни за мляко; в покрити вагони със или без употреба на допълнителни съоръжения; във вагони с особен строеж или хладилни голямотонажни контейнери.
  Чл. 8. (Изм. - ДВ, бр. 83 от 2013 г. ) Вагоните се измиват и дезинфекцират във ветеринарно-дезинфекционна станция за сметка на изпращача, преди да бъдат натоварени с хранителни продукти.
 Чл. 9. При необходимост от спомагателни съоръжения те се доставят и поставят от изпращача под наблюдение на служител на превозвача.
  Чл. 10. (Изм. - ДВ, бр. 83 от 2013 г. ) Прегледът, приемането, временното съхранение, ако има условия за такова, товаренето и разтоварването на бързо развалящи се товари се извършва съгласно ветеринарномедицинските и фитосанитарните изисквания за предпазване на товара от въздействието на атмосферните влияния.
 Чл. 11. Бързо развалящите се товари трябва да бъдат с добро качество и да отговарят на утвърдените стандарти и изисквания, така че да издържат превоза по железница в установения срок за доставяне на пратката. В случай че бързо развалящият се товар не издържи превоза в срока за доставяне на пратката, отговорността остава върху изпращача.
 Чл. 12. Бързо развалящите се товари се опаковат в стандартна опаковка, освен ако се допускат за превоз без опаковка.
  Чл. 13. (1) (Изм. - ДВ, бр. 83 от 2013 г. ) Изпращачът, отделно за всяка товарителница, представя документ за вида товар по образец и със срок на валидност, издаден от съответния ветеринарномедицински или фитосанитарен орган, който се подпечатва с датния печат на превозвача в отправната и в получаващата гара.
 (2) (Изм. - ДВ, бр. 83 от 2013 г. ) Документът по ал. 1 се прикрепя към товарителницата, в която изпращачът е длъжен да отбележи номера, датата, къде и от кого е издаден.
 (3) (Изм. - ДВ, бр. 83 от 2013 г. ) Документът по ал. 1 се предава след вписване на име и поставяне на подпис на получателя в получаващата гара.
 Чл. 14. Хладилните вагони, които се отпускат през летния сезон, трябва да са заледени. Превозвачите заледяват и дозаледяват хладилните вагони за сметка на изпращача.
 Чл. 15. Органите за ветеринарномедицински и фитосанитарен контрол имат право да проверяват в гарите качеството на бързо развалящите се товари за износ до момента на започване на композирането на влака, а в граничните гари - през времето, определено за митнически и други административни формалности, като тези проверки не пречат на графика за движение на влаковете.
  Чл. 16. (1) (Изм. - ДВ, бр. 83 от 2013 г. ) Когато ветеринарномедицински, фитосанитарни или други органи спрат или забранят превоза, те съставят документ, в който отразяват състоянието на товара и причините за спирането или забраната.
 (2) (Изм. и доп. - ДВ, бр. 83 от 2013 г. ) Въз основа на документа по ал. 1 превозвачът спира превоза, а ако в него се сочат причини от транспортен характер, той е длъжен по своя инициатива да състави констативен протокол. В протокола подробно се поясняват причините за повредата, развалата или понижаването на качеството на бързо развалящия се товар. Превозвачът незабавно писмено уведомява за спирането или забраната изпращача, който следва да даде писмено своето разпореждане.
 Чл. 17. Изменение на получаващата гара на пратка с бързо развалящи се товари се допуска само при условие, че товарът може да се достави на новото местоназначение в срока за доставка, определен за първоначалната получаваща гара.
  Чл. 18. (1) Когато в получаващата гара се установи разваляне на стоката, превозвачът в присъствието на получателя съставя констативен протокол, в който се описва състоянието на стоката, на вагона и на опаковката, намалената стойност на развалената стока и други данни, които биха послужили за установяване на причините за развалянето.
 (2) (Изм. - ДВ, бр. 83 от 2013 г. ) Към констативния протокол се прилага ветеринарномедицинският или фитосанитарният документ.
 (3) При разногласие между превозвача и получателя за определяне на причините и размера на развалянето на стоката превозвачът привлича органите за ветеринарномедицински или фитосанитарен контрол, чието заключение се вписва в констативния протокол.
 Чл. 19. Изпращачът указва в товарителницата необходимите мерки за защита и температурния режим във вид на температурен интервал, като се вземат предвид техническите възможности на използвания вагон. При отсъствие на бележка в товарителницата се счита, че бързо развалящият се товар не се нуждае от мерки за защита.
 Чл. 20. Сумите за поддържане на температурен режим, използване на външни източници на енергия (контактна мрежа, локомотив) и снабдяване с лед се изчисляват и заплащат по договореност с превозвача.
 Чл. 21. Превозвачът отговаря за разваляне на бързо развалящите се товари, когато бъде нарушен установеният ред за обслужване на вагоните по пътя и когато не са спазени сроковете за доставка съгласно Наредба № 44 от 2001 г. за превоз на товари с железопътен транспорт (ДВ, бр. 91 от 2001 г.), ако се докаже, че това е причината за развалата.
 Раздел II
Мляко и млечни продукти

  Чл. 22. (Изм. - ДВ, бр. 83 от 2013 г. ) Млякото и млечните продукти се превозват в специализирани хладилни вагони с товарни или пътнически влакове, както и в техните фургони като колетни пратки.
 Чл. 23. (1) Изпращачът на пратките с млечни продукти се задължава да ги предава най-малко два часа преди заминаването (преминаването) на влака.
 (2) Превозвачът е длъжен да уведомява изпращача при промяна в разписанието или движението на влаковете.
  Чл. 24. (1) (Изм. - ДВ, бр. 83 от 2013 г. ) Млякото се предава в прясно и добро състояние с температура до 6 °С.
 (2) (Изм. - ДВ, бр. 83 от 2013 г. ) Изпращачът, отделно за всяка товарителница, представя и документа по чл. 13, ал. 1 , който се подпечатва с датния печат на превозвача в отправната и в получаващата гара.
 (3) (Изм. - ДВ, бр. 83 от 2013 г. ) Документът по чл. 13, ал. 1 се прикрепя към товарителницата, в която изпращачът е длъжен да отбележи номера, датата, къде и от кого е издаден.
 (4) (Изм. - ДВ, бр. 83 от 2013 г. ) Документът по чл. 13, ал. 1 се предава след вписване на име и поставяне на подпис на получателя в получаващата гара.
 (5) Замразено мляко се приема за превоз само ако изпращачът е направил в превозния документ бележка за това.
 Чл. 25. През време на превоза на млякото и млечните продукти се поддържа необходимата температура за запазването им в добро състояние, която следва да бъде предписана от изпращача с бележка в превозния документ.
 Чл. 26. (1) Пристигналите пратки с мляко и млечни продукти се предават на получател незабавно след подаване на вагона на определеното за разтоварване място.
 (2) Когато млякото не се освободи от получателя в срок 6 часа, а млечните продукти в срок 12 часа, товарите се считат за изоставени.
 Раздел III
Живи животни, птици и пчелни семейства

 Чл. 27. (1) Живи животни, птици и пчелни семейства могат да се превозват с железопътен транспорт само ако са от райони, в които няма констатирани заразни и паразитни болести по тях.
 (2) Условията за превоз на живи животни, птици и пчелни семейства от райони, в които има констатирани заразни и паразитни болести, са посочени в раздел VIII.
 Чл. 28. Живите животни, птиците и пчелните семейства се преглеждат от ветеринарен лекар преди натоварването им. Прегледът се извършва само на дневна светлина.
  Чл. 29. (1) (Изм. - ДВ, бр. 83 от 2013 г. ) Изпращачът, отделно за всяка товарителница, представя и документ съгласно чл. 13, ал. 1, който се подпечатва с датния печат на превозвача в отправната и в получаващата гара. С него се удостоверява здравословното състояние на животните, птиците или пчелните семейства, както и че в мястото, откъдето са докарани, няма заразни и паразитни болести.
 (2) (Изм. - ДВ, бр. 83 от 2013 г. ) Документът по чл. 13, ал. 1 се прикрепя към товарителницата, в която изпращачът е длъжен да отбележи номера, датата, къде и от кого е издаден.
 (3) (Изм. - ДВ, бр. 83 от 2013 г. ) Документът по чл. 13, ал. 1 се предава след вписване на име и поставяне на подпис на получателя в получаващата гара.
  Чл. 30. (1) (Изм. - ДВ, бр. 83 от 2013 г. ) Животните и птиците се превозват в почистени и дезинфекцирани специализирани вагони, а при липса на такива - в обикновени покрити вагони с гладки стени и приспособления за връзване, снабдени с достатъчно големи вентилационни отвори или вентилационна система, функционираща ефективно при ниски скорости и в покой. Вагоните, с които се превозват животни, се обозначават със символ, указващ присъствието на живи животни съгласно приложение № 4.
 (2) (Изм. - ДВ, бр. 83 от 2013 г. ) Превозвачът взема предпазни мерки, за да избегне сблъскване на вагоните, натоварени с живи животни, при композирането на влаковете и при извършване на маневри.
 (3) При необходимост от особени приспособления те се набавят и поставят от изпращача.
  Чл. 31. (1) Изпращачът е длъжен да осигури подходящи условия (постеля, пространство и т.н.) за разполагане на живите животни и птиците в подадения вагон, както и необходимия фураж за не повече от три денонощия.
 (2) Ветеринарните органи следят за спазването на съответните норми и изисквания, като не се допуска претоварване на вагоните.
 (3) (Нова - ДВ, бр. 83 от 2013 г. ) Забранява се превозването на стоки във вагона, в който се превозват животни.
  Чл. 32. (1) (Изм. - ДВ, бр. 83 от 2013 г. ) Пчелните семейства се превозват само сутрин или през нощта в почистени вагони с добра вентилация, в изправни сандъци, с вентилационни отвори. Ако сандъците са с плоски покриви, във вагона може да се наредят един върху друг на няколко реда, като се укрепват.
 (2) Пчелни семейства не се приемат за превоз при температура над 30 °С.
  Чл. 33. (1) (Изм. - ДВ, бр. 83 от 2013 г. ) Съвместни превози на различни видове едри и дребни животни в един вагон се допуска само когато изпращачът направи бележка в товарителницата, че освобождава превозвача от отговорност.
 (2) В случаите по ал. 1 животните се отделят с прегради от и за сметка на изпращача.
 (3) (Изм. - ДВ, бр. 83 от 2013 г. ) По изключение се допуска натоварване без прегради на бозайници с майките си или животни, които са отгледани заедно и разделянето им може да предизвика безпокойство и страдание.
 Чл. 34. Диви животни се приемат за превоз само в напълно здрава опаковка (клетка) и ако превозването им не е свързано с опасност за хората.
  Чл. 35. (Изм. - ДВ, бр. 83 от 2013 г. ) Живи животни, птици и пчелни семейства се приемат за превоз само ако бъдат придружавани. За обслужване на превозваните животни във вагоните се оставят придружители не по-малко от един на три вагона и не повече от един на вагон. При наличие на проблем по пътя с някой от придружителите превозвачът уведомява изпращача за подсигуряване на нов придружител и до пристигането му назначава свой служител за охрана.
  Чл. 36. (1) (Предишен текст на чл. 36 - ДВ, бр. 83 от 2013 г. ) Придружителите на вагона с животни имат следните задължения:
 1. да се грижат за настаняване, а при нужда и разместване на животните от вагона, както и да ги надзирават през време на пътуването;
 2. да отварят и затварят вратите, прозорците и вентилационните капаци на вагоните;
 3. да хранят и поят животните през време на пътуването;
 4. да съобщават незабавно на превозвача за заболяването или смъртта на животните;
 5. да не допускат външни лица да влизат във вагоните;
 6. (отм. - ДВ, бр. 83 от 2013 г. ). 
(2) (Нова - ДВ, бр. 83 от 2013 г. ) На придружителите на вагона с животни се забранява:
 1. да пушат, да палят огън и да ползват нагревателни уреди;
 2. да дразнят, плашат и малтретират животните, да им причиняват болка, да оказват натиск върху чувствителни части на тялото им и да ги третират по начин, който им причинява болка и страдание.
  Чл. 37. (Изм. - ДВ, бр. 83 от 2013 г. ) Придружителят на пчелните семейства трябва да се намира близо до тях и да разполага с подходящи инструменти и материали за запушване на случайно открили се проходи.
  Чл. 38. (1) (Изм. - ДВ, бр. 83 от 2013 г. ) На животните се осигурява достатъчно вода за пиене в зависимост от вида им и в съответствие с разпоредбите на чл. 42 и 43 от Наредба № 26 от 2006 г. за условията за защита и хуманно отношение на животните по време на транспортирането им (ДВ, бр. 23 от 2006 г.).
 (2) Превозваните животни не могат да се поят на водопои, на които се поят местните животни.
 (3) На гарите, където няма специални приспособления за водопой, животните се поят в самите вагони през време на престоя на влака.
 (4) При наличие на заболели животни те се поят след здравите.
 (5) След приключване на водопоя кофите и коритата се подлагат на дезинфекция под контрола на ветеринарните органи.
 Чл. 39. Забранява се почистването на вагоните и изхвърляне на тор през време на движение. Това може да се извършва единствено в граничните гари при международни превози, на специално място, указано от местните ветеринарни органи.
 Чл. 40. (1) Разтоварване на животни, птици и пчелни семейства в междинни гари е забранено.
 (2) Когато в изключителни случаи при заболяване се наложи разтоварване, то се извършва в присъствието на ветеринарен орган, отговарящ в междинната гара за ветеринарната дейност.
 (3) По искане на ветеринарните органи вагоните се подават на рампа.
 Чл. 41. (1) При повреда на вагоните с живи животни, птици и пчелни семейства придружителят остава при вагона.
 (2) Отговорността, контролът и мерките за отстраняване на повредата, респ. претоварването, са за сметка на превозвача.
 (3) При разтоварване на вагони по технически причини присъствието на ветеринарен орган не е задължително.
 Чл. 42. Живите животни, птиците и пчелните семейства се преглеждат от ветеринарен лекар в получаващата гара. Прегледът се извършва само на дневна светлина.
  Чл. 43. Живите животни, птиците и пчелните семейства, пристигнали в получаваща или гранична гара, се смятат съмнителни за заразна болест, ако:
 1. (изм. - ДВ, бр. 83 от 2013 г. ) липсва ветеринарен документ по чл. 13, ал. 1 ;
 2. (изм. - ДВ, бр. 83 от 2013 г. ) броят на животните, кафезите с птици или кошерите не съответства на вписания във ветеринарния документ по чл. 13, ал. 1 и липсва документ за станалата промяна в бройките;
 3. (изм. - ДВ, бр. 83 от 2013 г. ) животните, птиците и пчелните семейства произхождат от райони, където е констатирана заразна болест по този вид животни;
 4. между пристигналите животни са открити болни или подозрително болни от заразна болест или ако през време на превоза е имало смъртни случаи на животни от заразна болест или по неизяснени причини.
  Чл. 44. (1) (Изм. - ДВ, бр. 83 от 2013 г. ) Ветеринарният лекар е длъжен след подаване на вагоните за разтоварване да прегледа животните и да направи бележка за състоянието и броя им във ветеринарния документ по чл. 13, ал. 1. 
(2) (Изм. - ДВ, бр. 83 от 2013 г. ) Когато ветеринарният лекар не се яви в предвидения срок и няма данни за заболяване, няма умрели животни и превозът е извършен с редовен документ по чл. 13, ал. 1 , превозвачът може да предаде животните на получателя. В този случай се съставя протокол, който се изпраща на отговарящия за района ветеринарен лекар. Ако между пристигналите животни и птици има заболели или умрели, пратката не се освобождава до пристигане на отговорния ветеринарен лекар.
 Чл. 45. Всички вагонни съоръжения след разтоварване се изпращат по съответния ред до най-близката дезинфекционна станция за почистване, измиване и дезинфекция.
  Чл. 46. (1) (Изм. - ДВ, бр. 83 от 2013 г. ) При внос и транзит на международни пратки с живи животни, птици и пчелни семейства те се приемат само при наличие на ветеринарен документ за произход, удостоверяващ, че са здрави, издаден от ветеринарните органи на отправната държава.
 (2) (Изм. - ДВ, бр. 83 от 2013 г. ) При липса на ветеринарен документ или установяване на разлика на данните в него, при констатация или съмнение за заразни заболявания пратките не се допускат за по-нататъшен превоз през територията на страната.
 Раздел IV
Хранителни и технически животински продукти

  Чл. 47. (1) Хранителни и технически животински продукти могат да се превозват с железопътен транспорт само ако са от райони, в които няма констатирани заразни и паразитни болести по животните и птиците.
 (2) Условията за превоз на тези товари от райони, в които има констатирани заразни и паразитни болести, са предвидени в раздел VIII.
 (3) (Изм. - ДВ, бр. 83 от 2013 г. ) Основните хранителни и технически животински продукти са определени в списък съгласно приложение № 5.
  Чл. 48. (1) (Изм. - ДВ, бр. 83 от 2013 г. ) Изпращачът, отделно за всяка товарителница, представя документа по чл. 13, ал. 1 от ветеринарномедицинските органи, който се подпечатва с датния печат на превозвача в отправната и в получаващата гара.
 (2) (Изм. - ДВ, бр. 83 от 2013 г. ) Документът се прикрепя към товарителницата, в която изпращачът е длъжен да отбележи номера, датата, къде и от кого е издаден.
 (3) (Изм. - ДВ, бр. 83 от 2013 г. ) Документът по ал. 1 се предава след вписване на име и поставяне на подпис на получателя в получаващата гара.
  Чл. 49. (1) (Изм. - ДВ, бр. 83 от 2013 г. ) Когато ветеринарният документ е с изтекъл срок, хранителните и техническите животински продукти се приемат за превоз само след представяне на нов или след заверяване на стария документ от ветеринарномедицинските органи.
 (2) (Изм. - ДВ, бр. 83 от 2013 г. ) Пратката не се приема за превоз при несъответствие между данните в документа и товарителницата, както и при неизправност на опаковката или недостатъчна маркировка.
 Чл. 50. Изменение на получаващата гара и на получателя се допуска само в изключителни случаи и само с разрешение на ветеринарномедицинските органи.
 Чл. 51. (1) При приемане за превоз и при освобождаване на опаковани хранителни и технически животински продукти ветеринарномедицинските органи имат право да поискат да се отворят за проверка до 10 % от общия брой на пакетите.
 (2) Когато при проверката се установят недоброкачествени продукти или несъответствие на продуктите с документите, се допуска отваряне на всички пакети от пратката.
 (3) Необходимият помощен персонал за извършване на проверката се осигурява от изпращача или получателя.
  Чл. 52. (1) (Изм. - ДВ, бр. 83 от 2013 г. ) Когато по някакви причини пратката бъде задържана, превозвачът съставя констативен протокол в присъствието на представител на местния ветеринарномедицински контрол и на изпращача (получателя), ако се намира в гарата.
 (2) (Изм. - ДВ, бр. 83 от 2013 г. ) В констативния протокол се посочват причините за задържането на продуктите и взетите мерки.
 (3) (Изм. - ДВ, бр. 83 от 2013 г. ) Копие от констативния протокол се прилага към превозния документ, в който се отбелязват причините за задържането.
 Чл. 53. Забранява се съвместно складиране и превозване на технически животински продукти заедно с хранителни продукти, фураж, домашни вещи, живи животни, метални изделия и боядисващи вещества.
  Чл. 54. (Изм. - ДВ, бр. 83 от 2013 г. ) Складирането, товаренето и разтоварването на хранителни и технически животински продукти в гарите на изпращане или получаване се извършва съгласно чл. 88, ал. 1 от Закона за железопътния транспорт.
 Чл. 55. Вагоните, с които се превозват хранителни и технически животински продукти, задължително се дезинфекцират в дезинфекционна станция преди натоварване за сметка на изпращача и след разтоварване - за сметка на получателя.
  Чл. 56. (1) (Изм. - ДВ, бр. 83 от 2013 г. ) При превоз на свинско месо във ветеринарномедицинския документ се отбелязва, че е трихиноскопирано.
 (2) (Изм. - ДВ, бр. 83 от 2013 г. ) При превоз на кожарски и кожухарски суровини във ветеринарномедицинския документ се отбелязва, че са дали отрицателна реакция за антракс.
 Чл. 57. При превоз на неопакован леш върху пода на вагона се насипва негасена вар.
 Чл. 58. Субпродукти - глави, крака, уши, вътрешни органи и други подобни, се приемат за превоз само в специална непропусклива водоустойчива опаковка.
 Раздел V
Починали и тленни останки

 Чл. 59. (1) Починалите се приемат за превоз с товарните и пътническите влакове в отделен покрит вагон, с отделна товарителница и разрешително от медицинските органи, приложено към нея, което се връчва на получателя при освобождаване на пратката.
 (2) Допуска се натоварване на няколко починали в един вагон, ако са предадени за превоз от една и съща отправна до една и съща получаваща гара.
  Чл. 60. (1) Тленните останки на лица, починали от заразни болести, се приемат за превоз само в цинков, херметически затворен ковчег, поставен в друг външен дървен ковчег.
 (2) Всички други починали могат да се приемат за превоз и в обикновени дървени ковчези с плътни стени и дъна без цепнатини.
 (3) (Изм. - ДВ, бр. 83 от 2013 г. ) Долната част на ковчезите се покрива най-малко с 50 мм дебел пласт от хигроскопично вещество, като изпращачът удостоверява с бележка в товарителницата, че това условие е спазено.
 Чл. 61. (1) Всяка пратка с починал задължително се транспортира с придружител, който може да пътува във вагона при починалия или в пътнически вагон, ако превозът се извършва с пътнически влак.
 (2) Пратка с починал се допуска за превоз без придружител само ако изпращачът направи бележка в товарителницата, че получателят е уведомен за изпращането на починалия.
 Чл. 62. (1) Тленни останки се приемат за превоз, ако са почистени, дезинфекцирани и поставени в херметически затворени метални кутии, вместени в дървени сандъци.
 (2) Пепел от починали се приема за превоз само ако съдовете, които я съдържат, са поставени в здрави сандъци.
 (3) Придружаването на пратки с тленни останки не е задължително.
  Чл. 63. (Изм. - ДВ, бр. 83 от 2013 г. ) Съвместно с други товари тленните останки могат да се товарят само при наличие на документ от медицинските органи, че костите са от напълно разложен човешки труп, погребан най-малко преди 10 години.
 Чл. 64. Когато пратката с починал не се освободи в продължение на 12 часа след пристигане в получаващата гара, тя се разтоварва и предава на съответните компетентни органи за погребение.
 Чл. 65. Вагоните, с които са превозвани починали, подлежат на задължително обеззаразяване след разтоварване за сметка на получателя.
 Раздел VI
Замръзващи товари

   Чл. 66. (1) Замръзващи товари са тези, чиито частици в насипно състояние при температура на околния въздух под 0 °С замръзват помежду си в обща компактна маса, а така също и към пода и стените на вагона.
 (2) (Доп. - ДВ, бр. 83 от 2013 г. ) Към замръзващите товари се отнасят: мокри, влажни и промити насипни товари; руди, концентрати от руди; въглищен шлам; гипсов камък; трас; пиритни угарки; пясък; баласт; пръст, земя; камениста пръст; каолин; цинков стерил; леярска пръст, глина; сгур-пепелина; мозайка; фракция от чакъли филц; мраморно брашно; фелдшпат; шамот.
   Чл. 67. При натоварването на замръзващи товари през зимния период изпращачът е длъжен да определи и вземе предпазни мерки против замръзването им, като:
 1. замразяване на товара на отделни късове;
 2. посипване и смесване на товара с негасена вар, дървени стърготини, сол и др.;
 3. поставяне на редове слама, тръстика, торфена пепел и др.;
 4. намазване пода и стените на вагона с минерални и каменовъглени масла;
 5. напръскване на товара с каменовъглени и други масла;
 6. натоварване на товара от стифове, след като е изцеден (изсушен) или замръзнал на блокове;
 7. превозване в специална опаковка или контейнери;
 8. отлагане на превоза.
  Чл. 68. (Изм. - ДВ, бр. 83 от 2013 г. ) Добавянето към товара на необходимите предпазни средства против замръзване се извършва по начин, осигуряващ равномерното им смесване.
 Чл. 69. При предаване за превоз на замръзващи товари изпращачът е длъжен да вписва в товарителницата процента на влажността и мерките, които са взети против замръзването. Превозвачът може да откаже приемането на товара за превоз, ако не са взети мерки и ако в товарителницата не е направена бележка за това.
 Чл. 70. Не се приемат за превоз товари, от които се отделя вода в такова количество, което може да предизвика замръзване на спирачните приспособления на вагоните.
 Чл. 71. Получателят осигурява в местата за разтоварване необходимите съоръжения за загряване, механично или ръчно раздробяване и други подобни.
   Чл. 72. (1) (Изм. - ДВ, бр. 83 от 2013 г. ) Когато товарът пристигне в замръзнало състояние, по искане на получателя превозвачът съставя констативен протокол, в който следва да се установи дали са взети достатъчни мерки против замръзване от изпращача и дали е направена бележка за това в товарителницата.
 (2) (Отм. - ДВ, бр. 83 от 2013 г. ). 
(3) (Изм. - ДВ, бр. 83 от 2013 г. ) В случая на ал. 1 по искане на получателя превозвачът може да увеличи регламентирания срок за разтоварване.
  Чл. 73. (Изм. - ДВ, бр. 83 от 2013 г. ) Предпазните мерки против замръзване на товарите се прилагат от 15 декември до 1 март, като този период може да се променя от превозвачите по искане на изпращачите и в зависимост от климатичните условия.
 Раздел VII
Превоз на товари с придружители

 Чл. 74. За придружаване на пратките се допуска най-много по един придружител на всеки три вагона, но не повече от пет придружители на маршрутен влак. При превоз на пратки в един до три вагона се допуска само един придружител.
 Чл. 75. Не се допуска придружител на изпращача при превоз на товари в пломбирани вагони.
  Чл. 76. (1) Изпращачът носи пълна отговорност за придружителите, вкл. за нанесени щети на вагона.
 (2) Превозвачът съставя в отправната гара опис на всички намиращи се във вагона инвентарни предмети, който се подписва от придружителя и се прикрепя към товарителницата.
 (3) (Изм. - ДВ, бр. 83 от 2013 г. ) Превозвачът проверява в получаващата гара в присъствие на придружителя наличността и изправността на инвентарните предмети от описа, а също така и изправността на самия вагон, като стойността на евентуалните липси или повреди се заплащат от изпращача въз основа на съставен за случая констативен протокол.
 Чл. 77. Придружителите са длъжни да представят в отправната гара документ за самоличност и удостоверение от изпращача или получателя, че са определени за придружители на пратката. Те имат право да превозват със себе си до 30 кг ръчен багаж, като се задължават през време на превоза да съблюдават всички норми за безопасност, за което се инструктират от превозвача.
  Чл. 78. (1) Когато се придружават повече от един вагон от един придружител и някой от вагоните се повреди, придружителят остава с изправните вагони до местоназначението им.
 (2) (Изм. - ДВ, бр. 83 от 2013 г. ) Превозвачът в присъствието на придружителя проверява в гарата, в която е задържан повреденият вагон, наличността и състоянието на товара във вагона, след което го пломбира, с изключение на вагоните с живи животни, птици и пчелни семейства, и съставя констативен протокол. За вагон с живи животни, птици и пчелни семейства превозвачът предприема действията по чл. 35. 
(3) Когато придружителите са няколко, един от тях остава при повредения вагон.
  Чл. 79. (Изм. - ДВ, бр. 83 от 2013 г. ) В случай че придружителят напусне вагона, който придружава, превозвачът предприема действията по чл. 35. В този случай се съставя констативен протокол, а разноските за престоя на вагона и за проверка на товара се вписват в товарителницата и се заплащат от изпращача.
  Чл. 80. (1) (Изм. - ДВ, бр. 83 от 2013 г. ) Изпращачът вписва в графа "Бележки на изпращача" на товарителницата думата "Придружител", име и фамилия на придружителя и номера на удостоверението за придружител.
 (2) (Отм. - ДВ, бр. 83 от 2013 г. ). 
(3) При пратки с живи животни изпращачът е длъжен да добави и забележка: "Превозвачът не носи отговорност при нещастен случай с придружителя вследствие пътуването му във вагона при животните".
 (4) (Нова - ДВ, бр. 83 от 2013 г. ) Допълнителните разноски за превоза на придружителя и реда за заплащането им се определят в тарифата на превозвача.
 Раздел VIII
Превоз на товари от райони, поставени под карантина

  Чл. 81. (1) (Изм. - ДВ, бр. 83 от 2013 г. ) При поява на заразни болести в отделни райони по нареждане на ветеринарните органи приемането и предаването на пратките с живи животни, птици, пчелни семейства, хранителни и технически животински продукти се преустановяват в гарите от тези райони.
 (2) Ветеринарните органи са длъжни да укажат къде да бъдат отправени за разтоварване пристигащите пратки в районите, поставени под карантина.
  Чл. 82. (1) Превозът на посадъчен и посевен материал, живи растения и селскостопански произведения, поставени под карантина, или от райони, поставени под карантина, се извършва с разрешително от местните фитосанитарни служби, което се прикрепя към товарителницата и задължително придружава пратката.
 (2) Номерът и датата на издаденото разрешително се вписват в товарителницата.
 (3) (Изм. - ДВ, бр. 83 от 2013 г. ) За въвеждането на карантина за определени райони или култури Министерството на земеделието и храните уведомява Националната компания "Железопътна инфраструктура".
 (4) (Нова - ДВ, бр. 83 от 2013 г. ) Националната компания "Железопътна инфраструктура" уведомява своевременно превозвачите за въведените ограничения по гари и видове товари.
 (5) (Нова - ДВ, бр. 83 от 2013 г. ) За районите, поставени под карантина, и видовете товари, за които се отнася карантината, превозвачите уведомяват своевременно клиентите си посредством издаването на ограничения в трафика.
  Чл. 83. (1) (Предишен текст на чл. 83 - ДВ, бр. 83 от 2013 г. ) Превозът на товари, поставени под карантина, се допуска само до гарата, посочена в разрешителното. Изменение на получаващата гара не се допуска.
 (2) (Нова - ДВ, бр. 83 от 2013 г. ) След разтоварване вагоните се облепят съгласно приложение № 6 и задължително се обеззаразяват в най-близката ветеринарно-дезинфекционна станция.
 Чл. 84. При проверка на товари под карантина компетентните органи имат право да поискат да се отворят отделни пакети за проверка. След прегледа, ако компетентният орган намери за необходимо, товарът следва да се унищожи, за което се съставя акт. В този случай всички разноски по прегледа, унищожаването и причинените щети на превозвача се заплащат от изпращача.
 Глава трета
ВИДОВЕ ТОВАРИ БЕЗ ОПАКОВКА

 Раздел I
Товари без опаковка или в насипно състояние

 Чл. 85. Допускат се за превоз без опаковка или в насипно състояние всякакви товари, но само ако са предадени за превоз като вагонни пратки и ако в изискванията за превоза им не се изисква опаковка. В този случай в товарителницата в графа "Брой на пакетите" се вписва "неопаковани" или "в насипно състояние".
  Чл. 86. (Доп. - ДВ, бр. 83 от 2013 г. ) Когато пратки със зърнени храни, картофи, плодове или други товари в насипно състояние се товарят в покрити вагони без вентилационни капаци, изпращачът взема съответни мерки товарът да не натиска вратите, да не изтича и да не може да се вземе от съдържанието му, когато вратите са оставени притворени на кука.
 Раздел II
Зърнени храни

  Чл. 87. (1) Зърнените храни, бобовите и маслодайните семена, както и някои произведения от тях се превозват в чували или в насипно състояние.
 (2) (Доп. - ДВ, бр. 83 от 2013 г. ) В насипно състояние превозът се осъществява във вагони, снабдени с вътрешни вагонни капаци, както и в специализирани вагон-зърновози, предварително почистени и дезинфекцирани.
 Чл. 88. Преди натоварване изпращачът е длъжен да прегледа и да се увери, че вагоните и вагонните капаци са почистени и нямат отвори и пукнатини, през които би могло да изтича или да бъде намокрено съдържанието.
  Чл. 89. (Изм. - ДВ, бр. 83 от 2013 г. ) Дезинфекция на вагоните, с които ще се превозват зърнени храни, и дезинсекция на вагони, с които ще се превозват зърнени култури с друго предназначение, се извършват от превозвача за сметка на изпращача във ветеринарно-дезинфекционните станции. Вагоните, натоварени със заразени зърнени храни и култури, подлежат на дезинсекция и/или дезинфекция след разтоварването им.
 Раздел III
Течности

 Чл. 90. Течностите се превозват във вагон-цистерни, танк-контейнери или в покрити вагони като отделни пакети в подходящи опаковки (бидони, барабани и други подобни).
  Чл. 91. (1) През зимния период на годината течности с голяма лепкавост и свойство да се сгъстяват при понижаване на температурата се превозват в специализирани затоплящи се, изолирани вагон-цистерни, снабдени с отоплителни инсталации.
 (2) Течностите по ал. 1 са: бензол; битум; глицерин; гудрон (катран); диметиланилин; карболова киселина (фенол течен); каустични луги; лак; мазут флотски, мазут с вискозитет от 10 до 80 ° по Енглер; масло тюленово и от други животни и риби; масла растителни, масла минерални, масла паточни; мононитротолуол; моторно гориво; нитробензол; олеум; основа - живачна, натриева; парафин; петролатум; полугудрон; салолин; саломас; силикат течен - водно стъкло; смола каменовъглена, нафтова или от бреза.
 (3) (Изм. - ДВ, бр. 83 от 2013 г. ) Превозът на изброените течности, с изключение на гудрон, полугудрон, битум и смола от бреза, се допуска през зимата в незатоплени вагон-цистерни, без инсталация за затопляне (нагряване), при условие че в превозния документ има бележка на изпращача, че нагряването и навременното източване на вагон-цистерната от получателя са осигурени.
  Чл. 92. (Изм. - ДВ, бр. 83 от 2013 г. ) В случай на затруднения при източване на течности от вагон-цистерни вследствие понижаване на температурата срокът за разтоварване може да се увеличи от превозвача по искане на получателя. В този случай превозвачът съставя констативен протокол, в който се посочват причините за несвоевременно източване.
  Чл. 93. (Изм. - ДВ, бр. 83 от 2013 г. ) Когато течността е пристигнала във вагон-цистерна, неподходяща за вида на товара, поради което получателят е принуден да извършва източването през капака, срокът за източване може да се увеличи от превозвача по искане на получателя. В този случай превозвачът съставя констативен протокол, в който се посочват причините за натоварване на неподходящата вагон-цистерна.
  Чл. 94. (Изм. - ДВ, бр. 83 от 2013 г. ) Вагон-цистерните се пълнят и източват на точно определени места, посочени от превозвача и одобрени от противопожарната служба и/или от РИОСВ.
  Чл. 95. (1) (Изм. - ДВ, бр. 83 от 2013 г. ) Специализираните вагон-цистерни за товарите по чл. 91 се използват само за вида товар, за който са шаблонирани.
 (2) Цистерните-термоси (битумни) са предназначени за превоз само на битум.
 (3) Полувагоните-бункери са предназначени за превоз само на битум и брезова смола.
  Чл. 96. (1) (Изм. - ДВ, бр. 83 от 2013 г. ) Всички вагон-цистерни преди подаването им за напълване щателно се преглеждат както в техническо отношение, така и относно състоянието на резервоара и годността му за превоз на съответната течност.
 (2) (Изм. - ДВ, бр. 83 от 2013 г. ) В гарите, където масово се товарят пратки с петролни продукти, преглеждането на вагон-цистерните, предназначени за напълване, се извършва от изпращача съвместно с представители на превозвача.
 (3) (Изм. - ДВ, бр. 83 от 2013 г. ) При прегледа на вагон-цистерните се обръща особено внимание на резервоара по отношение изтичане на продукта, плътно затваряне на капака на люка и устройствата за наливане, източване и нагряване, както и наличие на табела с характеристика на балона и съответните етикети и табели съгласно RID или Приложение № 2 към Съглашението за международно железопътно сточно съобщение от 1951 г. (СМГС).
 (4) (Изм. - ДВ, бр. 83 от 2013 г. ) Изпитването на нагревателната инсталация на вагон-цистерните чрез пара се извършва от служители на превозвача в присъствие на изпращача.
  Чл. 97. (1) (Изм. - ДВ, бр. 83 от 2013 г. ) Служители на превозвача извършват преглед на празните вагон-цистерни.
 (2) (Изм. - ДВ, бр. 83 от 2013 г. ) При констатиране на недоизточени или непочистени вагон-цистерни, в които има повече от 3 см утайка, се съставя констативен протокол.
 (3) (Изм. - ДВ, бр. 83 от 2013 г. ) Ако се установи, че вагон-цистерни, с които е превозван петрол, бензин, лигроин, мазут, дизелово гориво и други течности, имат остатъци от същите не повече от 3 см, могат да се дадат за напълване с еднородни течности, без да е необходимо предварителното им почистване или измиване.
 (4) (Изм. - ДВ, бр. 83 от 2013 г. ) Вагон-цистерни, предназначени за напълване със специални видове бензин, специални видове масла и петрол, ако са подадени след източване на други течности или на други видове от същия продукт, по искане и за сметка на изпращача се почистват и пропарват основно.
  Чл. 98. (Изм. - ДВ, бр. 83 от 2013 г. ) Вагон-цистерните, предназначени за напълване с хранителни продукти, паточни масла, растителни масла и други подобни, се почистват и пропарват особено щателно.
  Чл. 99. (Изм. - ДВ, бр. 83 от 2013 г. ) Вагон-цистерните се почистват, пропарват и избърсват от превозвача за сметка на изпращача на товара.
  Чл. 100. (1) (Изм. - ДВ, бр. 83 от 2013 г. ) За напълване с течности винаги се дават изправни вагон-цистерни, подходящи за превоз на съответната течност (бензиновите - за бензин, спиртните - за спирт, и т. н.).
 (2) (Изм. - ДВ, бр. 83 от 2013 г. ) Изпращачите сами определят дали вагон-цистерните са пригодни за напълване с определените течности.
 Чл. 101. (1) Едновременно с подаване на товарителницата, ако е необходимо, изпращачът прилага и сертификат.
 (2) Данните за качеството на продукта се отбелязват в графата на товарителницата "Наименование на товара", като се вписва и номерът на сертификата и се прави заверка от самия изпращач.
  Чл. 102. (Изм. - ДВ, бр. 83 от 2013 г. ) Масата на течностите, превозвани във вагон-цистерни, се установява чрез мерене на вагонна везна.
  Чл. 103. (Изм. - ДВ, бр. 83 от 2013 г. ) Вагон-цистерните се пълнят винаги до ниво, което позволява безопасно извършване на превоза, съобразено с характеристиките на вагон-цистерните, превозваните течности и климатичните особености за периода, през който се извършват превозите, като не се допуска пълнене над товароспособността на вагон-цистерните.
  Чл. 104. (1) (Изм. - ДВ, бр. 83 от 2013 г. ) Нивото на безопасно запълване на вагон-цистерните, натоварени с опасен товар, се определя в съответствие с Наредба № 46 от 2001 г. за железопътен превоз на опасни товари (обн., ДВ, бр. 107 от 2001 г.; изм. и доп., бр. 99 от 2006 г.; изм., бр. 63 от 2007 г.; изм. и доп., бр. 44 от 2009 г., бр. 46 от 2011 г. и бр. 44 от 2013 г.) и RID.
 (2) (Отм. - ДВ, бр. 83 от 2013 г. ). 
(3) (Отм. - ДВ, бр. 83 от 2013 г. ).
  Чл. 105. (Изм. - ДВ, бр. 83 от 2013 г. ) В случай на дъжд през време на напълването, за да не се разводнява продуктът, изпращачът е длъжен да покрива с мушама (брезент) капаците на вагон-цистерните.
  Чл. 106. (1) (Изм. - ДВ, бр. 83 от 2013 г. ) Когато външните знаци и шаблоните на резервоара на вагон-цистерната бъдат замърсени от продукти при самото напълване, изпращачът е длъжен да ги почиства, като ги изтрие със свои средства до ясна видимост.
 (2) В случай, че изпращачът не е изпълнил изискването по ал. 1, по изключение почистването се извършва от превозвача.
  Чл. 107. (1) (Изм. - ДВ, бр. 83 от 2013 г. ) След напълването на вагон-цистерните капаците се затварят плътно от изпращача.
 (2) (Изм. - ДВ, бр. 83 от 2013 г. ) При наливане на бързо изпаряващи се продукти, изискващи особено плътно затваряне, изпращачът взема мерки за допълнително уплътняване на вагон-цистерните по способ, който няма да възпрепятства източването им.
 (3) (Изм. - ДВ, бр. 83 от 2013 г. ) При неспазване на изискванията по ал. 2 отговорността в случай на изпаряване носи изпращачът.
  Чл. 108. (Изм. - ДВ, бр. 83 от 2013 г. ) След напълване на вагон-цистерните превозвачът е длъжен да се увери в пълната им изправност по отношение правилното напълване, плътното затваряне на капаците и пр., след което вагон-цистерните се пломбират по установения ред от служител на превозвача в присъствие на изпращача.
 Чл. 109. Документите, приложени към товарителницата на пратката, се подписват от изпращача и надлежно се заверяват и подпечатват с датния печат на превозвача.
 Раздел IV
Товари, изискващи особена опаковка

 Чл. 110. Изпращачът е длъжен да предаде товара за превоз в опаковка, отговаряща на необходимите условия, когато за даден вид товар са предвидени изисквания за особен вид опаковка.
 ДОПЪЛНИТЕЛНИ РАЗПОРЕДБИ
(Загл. изм. - ДВ, бр. 83 от 2013 г. )

  § 1. (Изм. - ДВ, бр. 83 от 2013 г. ) По смисъла на тази наредба:
 1. "Специфичен товар" е всеки товар, изискващ допълнителни условия за превоз.
 2. "Особена опаковка" е опаковка, характерна за конкретния вид товар и отговаряща на необходимите условия за съхранение и превоз.
  § 1а. (Нов - ДВ, бр. 83 от 2013 г. ) Националната компания "Железопътна инфраструктура" вписва ветеринарно-дезинфекционните и промивно-пропаръчните дезинфекционни станции в доклада за фактическото състояние на железопътната инфраструктура и осигурява на превозвачите услугите по дезинфекция и дезинсекция (вкл. дезодориране, инактивиране, пропарване и миене).
 ЗАКЛЮЧИТЕЛНИ РАЗПОРЕДБИ

 § 2. Наредбата се издава на основание чл. 89 от Закона за железопътния транспорт .
 § 3. Контролът по спазването на наредбата се упражнява от изпълнителния директор на ИА "Железопътна администрация".
  § 4. (Отм. - ДВ, бр. 83 от 2013 г. ).
  § 5. Наредбата влиза в сила от 1 януари 2002 г.
                                          Приложение № 1 към чл. 3, ал. 2 чл. 3, ал. 2 
(Ново - ДВ, бр. 83 от 2013 г.)

Списък на товарите, които изискват вагоните и контейнерите да се дезинфекцират и дезинсекцират (вкл. дезодорират, инактивират, пропарват и мият)	

NHM	

Списък товари	

Обработка на вагоните преди натоварване	

Обработка на вагоните след разтоварване	

01000000	

Живи животни	

І	

ІІ	

02000000	

Меса и карантии, годни за консумация	

І	

03000000	

Риби и ракообразни, мекотели и други водни безгръбначни	

І	

ІІ	

04000000	

Мляко и млечни продукти; птичи яйца; естествен мед; продукти от животински произход, годни за консумация, неупоменати, нито включени другаде	

І	

04070000	

Птичи яйца	

І	

ІІ	

04100000	

Продукти от животински произход, годни за консумация, неупоменати, нито включени другаде	

І	

05000000	

Продукти от животински произход, неупоменати, нито включени другаде	

І	

ІІ	

06000000	

Живи растения и цветарски продукти	

ІІ	

07000000	

Зеленчуци, растения, корени и грудки, годни за консумация	

І	

08000000	

Плодове, годни за консумация; цитрусови или пъпешови кори	

І	

09000000	

Кафе, чай, мате и подправки	

І	

10000000	

Житни растения	

І	

11000000	

Мелничарски продукти; малц; скорбяла и нишесте; пшеничен глутен	

І	

12000000	

Маслодайни семена и плодове; разни видове семена, семена за посев и плодове; индустриални или медицински растения; слама и фуражи	

І	

ІІ	

13000000	

Естествени лакове, клейове, смоли и други растителни сокове и екстракти	

І	

13020000	

Растителни сокове и екстракти; пектинови материали, пектинати и пектати; агар-агар и други лепкави и сгъстяващи материали, извлечени от растения, дори модифицирани	

І	

14049000	

Продукти от растителен произход, неупоменати, нито включени другаде	

І	

15000000	

Мазнини и масла от животински или растителен произход; продукти от тяхното разпадане; обработени мазнини за хранителни цели; восъци от животински или растителен произход	

І	

ІІ	

16000000	

Продукти от месо, риби или ракообразни, мекотели или други водни безгръбначни	

І	

17000000	

Захар и захарни изделия	

І	

18000000	

Какао и продукти от какао	

І	

19000000	

Хранителни продукти, приготвени на базата на житни растения, брашна, скорбяла, нишесте или мляко; тестени сладкарски изделия	

І	

20000000	

Хранителни продукти от зеленчуци, плодове или други части от растения	

І	

21000000	

Разни видове хранителни продукти	

І	

22000000	

Безалкохолни и алкохолни напитки и видове оцет	

І	

23000000	

Остатъци и отпадъци от хранителната промишленост приготвени храни за животни 	

І	

ІІ	

24000000	

Тютюн и обработени заместители на тютюна	

24010000	

Сурови или необработени тютюни; отпадъци от тютюн 	

І	

ІІ	

24030000	

Други видове тютюни заместители на тютюна, обработени; „хомогенизирани“ или „възстановени“ тютюни; тютюневи екстракти и сокове	

І	

ІІ	

25010000	

Сол (включително готварска сол и денатурирана сол) и чист натриев хлорид, дори във воден разтвор или с противоагломериращи добавки или с добавки, осигуряващи добра течливост; морска вода	

І	

25020000	

Непържени железни пирити	

ІІ	

25030000	

Сяра от всякакъв вид, с изключение на сублимираната, утаената и колоидната сяра	

ІІ	

25100000	

Естествени калциеви фосфати, естествени калциево-алуминиеви фосфати и фосфатирани креди	

ІІ	

25110000	

Естествен бариев сулфат (барит); естествен бариев карбонат (витерит), дори калциниран, с изключение на бариевия оксидот n° 2816	

ІІ	

25120000	

Инфузорна силикатна пръст (например кизелгур, трипел, диатомит) и други аналогични видове силикатна пръст, с привидна плътност, непревишаваща 1, дори калцинирани	

ІІ	

25190000	

Естествен магнезиев карбонат (магнезит); електростопен магнезиев оксид; калциниран до пълно обезводняване магнезиев оксид (фритован), дори съдържащ малки количества други оксиди, прибавени преди фритоването; друг магнезиев оксид, дори чист	

ІІ	

25210000	

Варовиков флюс; варовици за производство на вар или цимент	

ІІ	

25220000	

Вар, негасена, гасена или хидратна, с изключение на калциевия оксид и калциевия хидроксид от n° 2825	

ІІ	

25240000	

Азбест	

ІІ	

25250000	

Слюда, включително слюдата, разцепена на неравномерни люспи; отпадъци от слюда	

ІІ	

25260000	

Естествен стеатит, дори грубо дялан или самонарязан с трион или по друг начин, на блокове или на плочи с квадратна или правоъгълна форма; талк	

ІІ	

25281000	

Естествени борати и техните концентрати (дори калцинирани), с изключение на боратите, извлечени от естествени солени води; естествена борна киселина, съдържаща максимално 85 % H3BO3 в сухо вещество
 – Естествени натриеви борати и техните концентрати (дори калцинирани)	

ІІ	

25290000	

Фелдшпат; левцит; нефелин и нефелинсиенит; флуорит (флусшпат)	

ІІ	

26000000	

Руди, шлаки и пепели	

ІІ	

27030000	

Торф (включително торфа за постилане), дори агломериран	

ІІ	

27040000	

Коксове и полукоксове от каменни въглища, от лигнит или от торф, дори агломерирани; ретортен въглен	

ІІ	

27060000	

Катрани от каменни въглища, от лигнит или от торф и други минерални катрани, дори обезводнени или частично дестилирани, включително възстановените катрани	

ІІ	

27070000	

Масла и други продукти, получени при дестилацията на високотемпературни каменовъглени катрани; аналогични продукти	

ІІ	

27080000	

Смола и смолен (пеков) кокс от каменовъглен катран или от други минерални катрани	

ІІ	

27090000	

Сурови нефтени масла и сурови масла от битуминозни минерали	

ІІ	

28000000	

Неорганични химични продукти; неорганични или органични съединения на благородни метали, на радиоактивни елементи, на редкоземни метали или на изотопи	

ІІ	

29000000	

Органични химични продукти	

ІІ	

29350000	

Сулфонамиди	

І	

ІІ	

29360000	

Провитамини и витамини, естествени или възпроизведени чрез синтез (включително и естествените концентрати), както и техните производни, използвани главно като витамини, смесени или не помежду си, дори във всякакви разтвори	

І	

ІІ	

29370000	

Хормони, простагландини, тромбоксани и леукотрини, естествени или възпроизведени чрез синтез; техните производни и структурни аналози, включително верижно модифицираните полипептиди, използвани главно като хормони	

І	

ІІ	

29380000	

Гликозиди, естествени или възпроизведени чрез синтез, техните соли, етери, естери и други производни	

І	

ІІ	

29390000	

Растителни алкалоиди, естествени или възпроизведени чрез синтез, техните соли, етери, естери и други производни	

І	

ІІ	

29400000	

Химически чисти захари, с изключение на захарозата, лактозата, малтозата, глюкозата и фруктозата (левулозата); захарни етери, ацетали и естери и техните соли, различни от продуктите от n° s 2937, 2938 или 2939	

І	

29410000	

Антибиотици	

І	

ІІ	

29420000	

Други органични съединения	

ІІ	

30000000	

Фармацевтични продукти	

І	

ІІ	

31000000	

Торове	

ІІ	

32000000	

Дъбилни или багрилни екстракти; танини и техните производни; пигменти и други багрилни вещества; бои и лакове; китове; мастила	

ІІ	

33000000	

Етерични масла и резиноиди; готови парфюмерийни или тоалетни продукти и козметични препарати	

ІІ	

34000000	

Сапуни, повърхностноактивни органични продукти, препарати за пране, смазочни препарати, изкуствени восъци, восъчни препарати, препарати за лъскане или почистване, свещи и подобни артикули, пасти за моделиране, „зъболекарски восъци“ и състави за зъболекарството на базата на гипс	

ІІ	

35000000	

Белтъчни вещества; продукти на базата на модифицирани скорбяла и нишесте; лепила; ензими	

ІІ	

36000000	

Барути и експлозиви; пиротехнически артикули; кибрити; пирофорни сплави; възпламенителни материали	

ІІ	

37000000	

Материали за фотолаборатории	

ІІ	

38000000	

Различни видове продукти на химическата промишленост	

ІІ	

40000000	

Каучук на прах	

ІІ	

41000000	

Кожи всички видове	

ІІ	

44020000	

Дървени въглища (включително въглищата от черупки или костилки), дори агломерирани	

ІІ	

44210000	

Други изделия от дървен материал (кошери)	

ІІ	

50010000	

Пашкули от копринени буби	

І	

ІІ	

51000000	

Вълна, фини и груби животински косми; прежди и тъкани от конски косми	

ІІ	

74010000	

Меден камък; циментна мед (медна утайка)	

ІІ	

74020000	

Нерафинирана мед; аноди от мед за електролитно рафиниране	

ІІ	

74030000	

Рафинирана мед и медни сплави в необработен вид	

ІІ	

76030000	

Прахове и люспи от алуминий	

ІІ	

78000000	

Олово и изделия от олово	

ІІ	

79000000	

Цинк и изделия от цинк	

ІІ	

80000000	

Калай	

ІІ	

81000000	

Други неблагородни метали	

ІІ	

85060000	

Електрически батерии, съдържащи един или няколко галванични елемента	

ІІ	

85070000	

Електрически акумулатори, включително техните сепаратори, дори с квадратна или правоъгълна форма	

ІІ	

85480000	

Остатъци и отпадъци от батерии, съставени от един или от няколко галванични елемента, и от електрически акумулатори; електрически батерии, съставени от един или няколко галванични елемента, негодни за употреба, и електрически акумулатори, негодни за употреба; електрически части за машини или апарати, неупоменати, нито включени другаде в настоящата глава	

ІІ	

99110000	

Покойници	

ІІ	

	
                                              Приложение № 2 към чл. 3, ал. 3 чл. 3, ал. 3 
(Ново - ДВ, бр. 83 от 2013 г.)

Образци на етикети за обработените вагони	

НАЦИОНАЛНА КОМПАНИЯ

 „ЖЕЛЕЗОПЪТНА ИНФРАСТРУКТУРА“	

ДЕЗИНФЕКЦИРАН

 D E S I N F E С T E D

 Вагон № __________________________________________________________________
 Вид дезинфектант __________________________________________________________
 Концентрация (%) __________________________________________________________
 Дезинфекциран в станция ___________________________________________________
 Дезинфектор ______________________________________________________________
 на _____________________________________________________________20 ______ г.
 подпис и печат ____________________________________________________________	

НАЦИОНАЛНА КОМПАНИЯ

 „ЖЕЛЕЗОПЪТНА ИНФРАСТРУКТУРА“	

ДЕЗИНСЕКЦИРАН

 D E S I N S E С T E D

 Вагон № __________________________________________________________________
 Вид дезинсектант __________________________________________________________
 Концентрация (%) __________________________________________________________
 Дезинсекциран в станция ___________________________________________________
 Дезинфектор ______________________________________________________________
 на _____________________________________________________________ 20 _____ г.
 подпис и печат ____________________________________________________________	

НАЦИОНАЛНА КОМПАНИЯ

 „ЖЕЛЕЗОПЪТНА ИНФРАСТРУКТУРА“	

НЕГОДЕН ЗА НАТОВАРВАНЕ С ХРАНИТЕЛНИ ПРОДУКТИ

 unfit for loading food

 Вагон № _________________________________________________________________
 Дезинфекционна станция/гара _______________________________________________
 Дезинфектор ______________________________________________________________
 на _____________________________________________________________ 20 _____ г.
 подпис и печат ____________________________________________________________	

НАЦИОНАЛНА КОМПАНИЯ

 „ЖЕЛЕЗОПЪТНА ИНФРАСТРУКТУРА“	

ИЗМИТ

 W A S H E D

 НЕГОДЕН ЗА НАТОВАРВАНЕ С ХРАНИТЕЛНИ ПРОДУКТИ

 unfit for loading food

 Вагон № ________________________________________________________________
 Измит в дезинфекционна станция __________________________________________
 дата __________________________________________________________ 20 _____ г.
 подпис и печат __________________________________________________________	

НАЦИОНАЛНА КОМПАНИЯ

 „ЖЕЛЕЗОПЪТНА ИНФРАСТРУКТУРА“	

ПОЧИСТЕН

 C L E A N E D

 НЕГОДЕН ЗА НАТОВАРВАНЕ С ХРАНИТЕЛНИ ПРОДУКТИ

 unfit for loading food

 Вагон № _________________________________________________________________
 Почистен в дезинфекционна станция ________________________________________
 дата _________________________________________________________ 20 _______ г.
 подпис и печат ___________________________________________________________	

                                             Приложение № 3 към чл. 6, ал. 3 чл. 6, ал. 3 
                (Предишно приложение № 1, доп. - ДВ, бр. 83 от 2013 г.) 
  Списък на основните бързо развалящи се товари
      1. (Доп. - ДВ, бр. 83 от 2013 г. ) 
Зеленчуци и гъби пресни и консервирани (без сушени): патладжани;
пипер (чушки);  краставици;  домати;  зеле;  картофи;  кромид лук;  трапезно
цвекло;  репи;  репички;  гъби пресни;  зеленчуци и гъби солени и мариновани,
всякакви; мармалад и пюре от зеленчуци; зеленина всякаква -
Група 07000000 от Хармонизирана номенклатура на товарите (NHM).
      2. (Доп. - ДВ, бр. 83 от 2013 г. ) 
Плодове и ягоди пресни и консервирани (без сушени): дини;  банани;
пъпеши;  плодове и ягоди пресни;  цитрусови плодове;  субтропически култури;
плодове и ягоди мариновани;  мармалад, пюре и тесто, плодови;
различни конфитюри и сладка плодови - Групи 08000000 и 20000000 от NHM.
      3.  (Доп. - ДВ, бр. 83 от 2013 г. ) 
Месо и месни продукти (в т. ч. и дивеч); пушено месо, колбаси и
животинска мас: месо от животни във всякакъв вид, сланина и мас; птиче месо;
карантия; субпродукти - Групи 02000000, 15000000 и 16000000 от NHM.
      4.  (Доп. - ДВ, бр. 83 от 2013 г. ) 
Мляко и млечни произведения: прясно мляко;  каймак;  сметана; извара;
различните видове сирене;  кашкавал;  масло млечно и топено - Група 04000000
от NHM.
      5.  (Доп. - ДВ, бр. 83 от 2013 г. ) Яйца и
яйчен меланж - Група 04000000 от NHM.
      6.  (Доп. - ДВ, бр. 83 от 2013 г. ) 
Риба, рибни продукти и раци: рибовъден хайвер;  риба всякаква: жива,
охладена, замразена, пушена, осолена и маринована;  хайвер всякакъв и раци -
Групи 03000000, 16000000 от NHM.
      7. (Доп. - ДВ, бр. 83 от 2013 г. ) 
Маргарин;  изкуствена мазнина от растителни масла - Група 15000000 от NHM.
      8.  (Доп. - ДВ, бр. 83 от 2013 г. ) 
Алкохолни напитки: бира;  вино медно, плодово и гроздово;  шира гроздова;
екстракти;  ликьор и шампанско - Група 22000000 от NHM.
      9.  (Доп. - ДВ, бр. 83 от 2013 г. ) 
Безалкохолни напитки;  минерални води;  натурални и изкуствени
безалкохолни напитки всякакви - Група 22000000 от NHM.
      10.  (Доп. - ДВ, бр. 83 от 2013 г. ) 
Мая хлебна пресована - Група 21000000 от NHM.
      11.  (Доп. - ДВ, бр. 83 от 2013 г. ) 
Консерви в херметични опаковки - Групи 16000000 и 20000000 от NHM.
      12.  (Доп. - ДВ, бр. 83 от 2013 г. ) 
Растения живи: дървета и храсти живи;  разсади;  пикирани фиданки всякакви и
всякакъв посадъчен материал, растения вечнозелени, цветя живи и отрязани -
Група 06000000 от NHM.
                                        Приложение № 4 към чл. 30, ал. 1 чл. 30, ал. 1 
                                       (Ново - ДВ, бр. 83 от 2013 г.)
                 Образец на етикет за превоз на живи животни

                                        Приложение № 5 към чл. 47, ал. 3 чл. 47, ал. 3 
          (Предишно приложение № 2, доп. - ДВ, бр. 83 от 2013 г.) 
  Списък на основните хранителни и технически животински продукти
      1.  (Доп. - ДВ, бр. 83 от 2013 г. ) 
Брашно костно - Групи 05060000, 03050000, 23010000 от NHM
      2.  (Доп. - ДВ, бр. 83 от 2013 г. ) 
Вълна от животни (прана и непрана, вкл. дреб от вълна) - Група 51000000 от NHM
      3.  (Доп. - ДВ, бр. 83 от 2013 г. ) 
Домашни заклани птици и дивеч - Група 02070000 от NHM
      4.  (Доп. - ДВ, бр. 83 от 2013 г. ) 
Ендокринни жлези - Групи 02060000, 05000000 от NHM
      5.  Кожухарски и кожарски суровини и стоки от домашни и диви животни:
     а) кожарски суровини: необработени кожи от крави, свине, катъри, камили,
елени и други подобни;
     б) кожухарски суровини: необработени кожи от коне, телета, овце -
астраганени, мериносови, метиси и др., агнета, кози, питомни зайци, кучета,
катерици и др.;
     в) (доп. - ДВ, бр. 83 от 2013 г. ) 
скъпи кожухарски сурови стоки: кожите на язовец, пъстра катерица,
лутър, вълк, видра, сибирска къртица, хермелин, лисица, нутрия, рис, мармот,
лалугер, чакал и други подобни - Групи 41000000, 42000000, 43000000 от NHM
      6.  (Доп. - ДВ, бр. 83 от 2013 г. ) 
Косми от животни всякакви - Групи 05000000, 51000000 от NHM
      7.  (Доп. - ДВ, бр. 83 от 2013 г. ) 
Кости, рога и копита необработени - Група 05000000 от NHM
      8.  (Доп. - ДВ, бр. 83 от 2013 г. ) 
Кръв от животни - суха и консервирана - Група 16030000 от NHM
      9.  (Доп. - ДВ, бр. 83 от 2013 г. ) 
Леш и изрезки от кожи - Група 41100000 от NHM
      10.  (Доп. - ДВ, бр. 83 от 2013 г. ) 
Месо - прясно, солено и консервирано от всички видове домашни и
диви животни, употребявани за храна - Групи 02000000, 16000000 от NHM
      11.  (Доп. - ДВ, бр. 83 от 2013 г. ) 
Мозък и езици - Група 02060000 от NHM
      12.  (Доп. - ДВ, бр. 83 от 2013 г. ) 
Млечни продукти - сирене, кашкавал, извара, масло и др. - Група
04000000 от NHM
      13.  (Доп. - ДВ, бр. 83 от 2013 г. ) 
Пух и перушина - Група 05050000 от NHM
      14.  (Доп. - ДВ, бр. 83 от 2013 г. ) 
Пушени продукти от месо - Група 02100000 от NHM
      15.  (Доп. - ДВ, бр. 83 от 2013 г. ) 
Риба - прясна, солена и консервирана, раци, миди, костенурки, стриди, охлюви,
хайвер и др. - Групи 03000000, 16000000 от NHM
      16.  (Доп. - ДВ, бр. 83 от 2013 г. ) 
Салами - всички видове, вкл.  пастърма, суджуци, саздърма - Група 16000000 от NHM
      17.  (Доп. - ДВ, бр. 83 от 2013 г. ) 
Свинска мас и лой - Група 15000000 от NHM
      18.  (Доп. - ДВ, бр. 83 от 2013 г. ) 
Сланина - прясна и солена - Група 02090000 от NHM
      19.  (Доп. - ДВ, бр. 83 от 2013 г. ) 
Субпродукти - вътрешни органи, глави, уши, крака и др. - Група 020600000 от NHM
      20.  (Доп. - ДВ, бр. 83 от 2013 г. ) 
Черва - мокросолени, сухи и мехури - Група 05040000 от NHM
      21.  (Доп. - ДВ, бр. 83 от 2013 г. ) 
Четина - Група 05020000 от NHM
      22.   (Доп. - ДВ, бр. 83 от 2013 г. ) 
Яйца в каси - Група 04070000 от NHM
      23.  (Доп. - ДВ, бр. 83 от 2013 г. ) 
Пчелен мед, восък - Групи 04090000, 15210000 от NHM
      24.  (Доп. - ДВ, бр. 83 от 2013 г. ) 
Сирищни стомахчета - Група 05040000 от NHM
      25.  (Доп. - ДВ, бр. 83 от 2013 г. ) 
Змии и жаби - Група 0208000 от NHM
                                        Приложение № 6 към чл. 83, ал. 2 чл. 83, ал. 2 
(Ново - ДВ, бр. 83 от 2013 г.)

Образци на етикети за обработване на вагоните	

НАЦИОНАЛНА КОМПАНИЯ

 „ЖЕЛЕЗОПЪТНА ИНФРАСТРУКТУРА“	

ЗАДЪЛЖИТЕЛНО ДА СЕ ОБЕЗПАРАЗИТИ

 MUST BE DEWORMED

 Вагон № _________________________________________________________________
 гара ________________________________________________________ 20 __________ г.	

НАЦИОНАЛНА КОМПАНИЯ

 „ЖЕЛЕЗОПЪТНА ИНФРАСТРУКТУРА“	

ЗАДЪЛЖИТЕЛНО ДА СЕ ДЕЗИНФЕКЦИРА

 MUST BE DESINFECTED

 Вагон № _________________________________________________________________
 гара _______________________________________________________ 20 ___________ г.